**ANUNŢ**

Institutul Național al Magistraturii are plăcerea de a vă informa cu privire la organizarea următoarei activități:

**DENUMIRE ACTIVITATE**

În cadrul programului de schimb între autoritățile judiciare, Rețeaua Europeană de Formare Judiciară (EJTN) organizează în 2018 **cinci vizite de studiu la Curtea de Justiție a Uniunii Europene (CJUE).**

**DESCRIERE**

Vizitele de studiu organizate la CJUE sunt concepute pentru judecătorii, procurorii și formatorii din statele membre UE pentru a-i ajuta să își extindă cunoștințele generale legate de Curte, puterile, organizarea și funcționarea acestui organism. Pe parcursul fiecărei vizite de studiu, participanții vor beneficia de:

* Prezentări susținute de membrii personalului Curții cu privire la competențele și jurisprudența Curții;
* Prezentări legate de procedurile utilizate în cadrul Curții urmate de sesiuni de întrebări și răspunsuri;
* Participarea în cadrul unei ședințe a Curții.

**ORGANIZATOR**

Vizitele de studiu la CJUE sunt organizate de EJTN.

**PERIOADA**

Vizitele de studiu vor avea fiecare o durată de o zi și jumătate și se vor desfășura în următoarele perioade:

* 19-20 martie 2018 – limba engleză;
* 28-29 mai 2018 – limba engleză;
* 02-03 iulie 2018 – limba franceză;
* 10-11 septembrie 2018 – limba engleză;
* 29-30 octombrie 2018 – limba engleză.

**LOCUL DE DESFĂȘURARE**

Vizitele de studiu la CJUE se vor desfășura la Luxembourg.

**LIMBA ÎN CARE SE DESFĂȘOARĂ**

Pentru vizitele de studiu la CJUE este necesară cunoașterea limbii engleze sau franceze după cum urmează:

* limba engleză: 19-20 martie 2018; 28-29 mai 2018; 10-11 septembrie 2018; 29-30 octombrie 2018;
* limba franceză: 02-03 iulie 2018.

# CUI SE ADRESEAZĂ

Vizitele de studiu la CJUE se adresează judecătorilor, procurorilor și formatorilor INM.

**NUMĂR DE LOCURI**

Pentru vizitele de studiu la CJUE sunt alocate 40 de locuri/vizită pentru toate statele membre EJTN. Selecția inițială va fi realizată de INM, urmând ca stabilirea numărului de locuri pentru fiecare stat membru, precum și alocarea persoanelor selectate pentru locurile oferite, să fie realizate de EJTN.

**FINANȚARE**

Participanții selectați să participe în cadrul vizitelor de studiu CJUE vor beneficia de un *per diem* în valoare de 180 de euro, iar transportul va fi decontat în limita a 400 de euro în baza documentelor originale de transport.

**PROCEDURA DE APLICAȚIE**

***ETAPA I – Completarea aplicației online***

Prima etapă a procedurii de aplicație pentru vizitele de studiu la CJUE se va realiza **online,** la următorul link: <https://ejtn-exchange.azurewebsites.net/> . După accesarea link-ului furnizat, aplicanții trebuie să parcurgă următoarele etape (în ordinea indicată):

1. **Selecția tipului de program pentru care aplică (Study visits / Visites d’étude);**
2. **În chenarul intitulat “cod de referință” (reference code / référence), va fi introdus Codul Numeric Personal al aplicantului, iar apoi va fi apasată tasta Apply / Postuler.**

**ATENȚIE!** *Neintroducerea CNP-ului atrage imposibilitatea înregistrării aplicației în baza de date cu participări internaționale a INM și astfel, imposibilitatea includerii aplicantului în procedura de selecție;*

1. **Completarea formularului de aplicație online:**

### **Administrative Information / Renseignements administratifs**

* Date personale și detalii cu privire la activitatea profesională a candidaților;
* Opțiunea pentru vizita de studiu:
* Instituția care va găzdui stagiul (*Court of Justice of the EU / Cour de Justice de l’UE*)

* Perioada și limba de desfășurare a vizitei de studiu:
* 19-20 martie 2018 – limba engleză;
* 28-29 mai 2018 – limba engleză;
* 02-03 iulie 2018 – limba franceză;
* 10-11 septembrie 2018 – limba engleză;
* 29-30 octombrie 2018 – limba engleză.
* Alte interese speciale cu privire la stagiu;

### **Linguistic Skills / Compétences linguistiques**

* Competențele lingvistice ale candidaților;

### **Motivation**

* Motivație;

### **Participation in previous activities / Participation aux activités précédentes**

* Participarea la activități anterioare;

### **Document Submission / Ajout de documents**

* Documente necesare înscrierii:

**ATENȚIE!** *Vă rugăm să nu parcugeți acest pas în aplicația online! Transmiterea documentelor necesare înscrierii se va face în mod separat, conform procedurii din ETAPA A II-A.*

Pentru finalizarea ETAPEI I a procedurii de aplicație, apăsați butonul “**Submit application / Envoyer la candidature”.** Așteptați confirmarea însoțită de codul de referință! După primirea mesajului de confirmare, fiecare aplicant poate consulta întregul formular de aplicație completat, pe care îl poate de asemenea printa.

***ETAPA A II-A – Transmiterea documentelor necesare înscrierii***

Cea de-a doua etapă a procedurii de aplicație pentru vizitele de studiu la CJUE, presupune transmiterea documentelor necesare înscrierii la următorul link: <http://www.inm-lex.ro/form/>.

După accesarea link-ului furnizat, aplicanții trebuie să parcurgă următoarele etape (în ordinea indicată):

1. **\* Selectați tipul de vizită pentru care aplicați: *“Vizita CJUE”;***
2. **\* Completați cu numele, prenumele si CNP-ul;**
3. **Încarcați în căsuța aferentă următoarele documente *(candidații sunt rugați să transmită exclusiv documentele aferente propriei explicații)*:**

* \* C**urriculum vitae în limba română**;
* **\* Avizul colegiului de conducere** al instanţei sau parchetului la care aceștia îșidesfășoară activitatea, iar *în caz de urgenţă, avizul președintelui secţiei/procurorului șef secţie* în care judecătorul sau procurorul își desfășoară activitatea sau, dacă nuexistă secţii, avizul conducătorului instanţei sau parchetului (potrivit art. 6 din Regulamentul privind drepturile și obligaţiile persoanelor trimise în misiune temporară în străinătate de către Consiliului Superior al Magistraturii, Inspecţia Judiciară, Institutul Naţional al Magistraturii și Școala Naţională de Grefieri, precum și pentru stabilirea procedurii de aprobare a acestor misiuni, aprobat prin hotărârea Plenului CSM nr. 335/13.03.2014);
* **Certificat de competență lingvistică pentru limba engleză / franceză** în funcție de opțiunea pentru vizita de studiu (*este suficient un singur certificat pentru a atesta cunoașterea unei limbi străine*).

***(Câmpurile marcate cu “ \* ” sunt obligatorii - tip vizită, nume, prenume, CNP, CV și aviz*)**

Pentru finalizarea ETAPEI a II-a procedurii de aplicație, apăsați butonul “**Submit”.** Așteptați următorul mesaj de confirmare: *“Mulțumim. Documentele dumneavoastră au fost încarcate. Codul care confirmă încărcarea documentelor este: ..... . Vă rugăm să îl păstrați pentru eventuale reclamații.”*

**În măsura în care magistratul aplică pentru mai multe tipuri de vizite de studiu (CJUE, CEDO, Instituții UE, EUROJUST, Conferința Internațională), pentru fiecare dintre acestea va fi parcursă o procedură de înscriere separată *(ETAPA I + ETAPA A II-A).***

După parcurgerea cu succes a fiecărei etape (ETAPA I și ETAPA A II-A), va fi generat câte un **cod de referință**, coduri pe care candidații sunt rugați să le păstreze pentru a le servi la coroborarea aplicației on-line cu documentele transmise (**codul pentru ETAPA I**) și respectiv pentru eventuale reclamații (**codul pentru ETAPA A II-A**).

**TERMEN ÎNSCRIERE**

Magistații interesați trebuie să completeze aplicația online până la data de **09 februarie 2018, 19:00 ora României.**

*Recomandăm persoanelor interesate să aplice în timp util, întrucât suprasolicitarea platformei on-line în ultimele zile ale termenului acordat, poate face dificilă funcționarea acesteia, îngreunând procesul de înregistrare a candidaturilor și transmitere a documentelor!*

**CRITERII DE SELECȚIE**

INM va efectua selecția inițială a candidaților români în funcție de următoarele criterii:

* relevanța programului pentru activitatea profesională a magistratului candidat/specializarea cerută pentru curs;
* neparticiparea recentă la alte forme de pregătire internațională;
* posibilitatea și disponibilitatea magistratului de a disemina informațiile la care va avea acces prin participarea la programul de pregătire.

Fiecare criteriu de selecție va fi analizat corelativ cu condiția cunoașterii temeinice a limbii engleze/franceze, atestată, în principal, prin documente oficiale depuse de candidat.

În măsura în care criteriile sus-menționate nu vor fi suficiente pentru departajarea candidaților, la stabilirea listei finale urmează a fi acordată prioritate candidaților care își desfășoară activitatea la instanțe/unități de parchet mai înalte în grad și /sau cu vechime mai mare în profesie.

# Persoana de contact

Ruxandra Elena STAN, tel. 021 407 62 43, email: [ruxandra.stan@inm-lex.ro](mailto:ruxandra.stan@inm-lex.ro).